CELEX: 32020D1115
Language: da
Date: 2020-07-24 00:00:00
Title: Rådets afgørelse (EU) 2020/1115 af 24. juli 2020 om den holdning, der skal indtages på Den Europæiske Unions vegne i den blandede komité, der er nedsat ved aftalen mellem Det Europæiske Fællesskab på den ene side og Danmarks regering og Færøernes landsstyre på den anden side, for så vidt angår vedtagelsen af ændringer af aftalens protokol nr. 1 og 4

29.7.2020   
               
               
                  DA
               
               
                  Den Europæiske Unions Tidende
               
               
                  L 244/16
               
            
         RÅDETS AFGØRELSE (EU) 2020/1115
         af 24. juli 2020
         om den holdning, der skal indtages på Den Europæiske Unions vegne i den blandede komité, der er nedsat ved aftalen mellem Det Europæiske Fællesskab på den ene side og Danmarks regering og Færøernes landsstyre på den anden side, for så vidt angår vedtagelsen af ændringer af aftalens protokol nr. 1 og 4
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen mellem Det Europæiske Fællesskab på den ene side og Danmarks regering og Færøernes landsstyre på den anden side (»aftalen«) blev indgået af Det Europæiske Fællesskab i medfør af Rådets afgørelse 97/126/EF (1) og trådte i kraft den 1. januar 1997.
                  
               
                     (2)
                  
                  
                     I henhold til aftalens artikel 34 kan den blandede komité, der er nedsat i henhold til aftalens artikel 31 (»Den Blandede Komité«), ændre bestemmelserne i protokollerne til aftalen.
                  
               
                     (3)
                  
                  
                     Efter forhandlinger er Unionen og Færøernes landsstyre nået til enighed om at ændre visse bestemmelser i protokollerne til aftalen, nemlig protokol nr. 1 om bestemmelser om toldbehandlingen af og ordningerne vedrørende visse fiskerivarer, som overgår til fri omsætning i Fællesskabet eller indføres på Færøerne, og protokol nr. 4 om de særlige bestemmelser for indførsel af visse andre landbrugsprodukter end de i protokol nr. 1 opregnede. Nævnte ændringer tager sigte på at udvide omfanget af markedsadgangen for begge parter med hensyn til udvalgte varer.
                  
               
                     (4)
                  
                  
                     Den Blandede Komité skal vedtage en afgørelse vedrørende ændringerne af protokol nr. 1 og 4.
                  
               
                     (5)
                  
                  
                     Der er hensigtsmæssigt at fastlægge den holdning, der skal indtages på Unionens vegne i Den Blandede Komité, for så vidt angår vedtagelsen af ændringerne af protokol nr. 1 og 4, da afgørelsen om ændring af nævnte protokoller vil være bindende for Unionen —
                  
               VEDTAGET DENNE AFGØRELSE:
         
            Eneste artikel
            Den holdning, der skal indtages på Unionens vegne i Den Blandede Komité vedrørende ændringer af protokol nr. 1 og 4 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side, baseres på Den Blandede Komités udkast til afgørelse (2).
         
         
            Udfærdiget i Bruxelles, den 24. juli 2020.
            
               
                  På Rådets vegne
               
               
                  Formand
               
               M. ROTH
            
         
         
            (1)  Rådets afgørelse 97/126/EF af 6. december 1996 om indgåelse af en aftale mellem Det Europæiske Fællesskab på den ene side og Danmarks regering og Færøernes landsstyre på den anden side (EFT L 53 af 22.2.1997, s. 1).
         
            (2)  Jf. dokument ST 9385/20 på http://register.consilium.europa.eu.